CELEX: C2007/269/46
Language: et
Date: 2007-11-10 00:00:00
Title: Kohtuasi C-376/07: Eelotsusetaotlus, mille esitas Hoge Raad der Nederlanden 3. augustil 2007 — Staatssecretaris van Financiën versus Kamino International Logistics BV

10.11.2007   
            
            
               ET
            
            
               Euroopa Liidu Teataja
            
            
               C 269/23
            
         Eelotsusetaotlus, mille esitas Hoge Raad der Nederlanden 3. augustil 2007 — Staatssecretaris van Financiën versus Kamino International Logistics BV
   (Kohtuasi C-376/07)
   (2007/C 269/46)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Staatssecretaris van Financiën
   
      Kostja: Kamino International Logistics BV
   Eelotsuse küsimused
   
               1.
            
            
               Kas kombineeritud nomenklatuuri grupi 84 märkust 5 komisjoni 11. septembri 2003. aasta määruse (EÜ) nr 1789/2003 (1) I lisaga kehtestatud redaktsioonis tuleb tõlgendada nii, et värvimonitori, mis on võimeline edastama signaale nii automaatsetest andmetöötlusseadmetest, mis on nimetatud KN rubriigis 8471, kui ka teistest allikatest, ei saa klassifitseerida KN rubriigi 8471 alla?
            
         
               2.
            
            
               Kui esimese küsimuses nimetatud värvimonitori klassifitseerimine KN rubriigi 8471 ei ole välistatud, siis milliste asjaolude alusel tuleb otsustada, kas monitori puhul on tegemist üksnes või peamiselt automaatsetes andmetöötlussüsteemides kasutatavat tüüpi plokiga?
            
         
               3.
            
            
               Kas komisjoni 21. aprilli 2004. aasta määruse (EÜ) nr 754/2004 teatavate kaupade klassifitseerimise kohta koondnomenklatuuris (2) kohaldamisala hõlmab ka kõnealuseid monitore ning kui see on nii, siis kas see määrus on kehtiv arvestades esimese kahe küsimuse vastuseid?
            
         
      (1)  Määrus, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 281, lk 1; ELT eriväljaanne 02/14, lk 3).
   
      (2)  ELT L 118, lk 32; ELT eriväljaanne 02/16, lk 93.